|  |  |  |
| --- | --- | --- |
| **MINISTERUL SĂNĂTĂȚII** |  | **MINISTERUL** **DEZVOLTĂRII, LUCRĂRILOR PUBLICE ŞI ADMINISTRAŢIEI**  |

**ORDIN**

**privind aprobarea Modelului de protocol-cadru de colaborare între unitatea/subdiviziunea administrativ teritorială şi cabinetele de medicină de familie care deservesc populatia**

Văzând Referatul de aprobare nr. \_\_\_\_\_\_\_\_\_/ \_\_\_\_\_ al Direcției generale de sănătate publică și programe de sănătate din cadrul Ministerul Sănătății.

Având în vedere prevederile art. 8 lit. m) din Anexa la Hotărârea Guvernulunr.324/2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară

în temeiul art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

în temeiul art.12 alin (6) din Hotărârea Guvernului nr. 477/2020 privind organizarea şi funcţionarea Ministerului Dezvoltării, Lucrărilor Publice şi Administraţiei, cu modificările și completările ulterioare

 **ministrul sănătății și ministrul dezvoltării, lucrărilor publice şi administraţiei emit următorul**

**ORDIN**

**Art. 1.** Se aprobă Modelul de protocol-cadru de colaborare între unitatea/subdiviziunea administrativ teritorială şi cabinetele de medicină de familie care deservesc populația, definite conform Legii nr.95/2006 privind reforma în domeniul sănătății, republicată, cu modificările și completările ulterioare, prevăzut în Anexa care face parte integrantă din prezentul ordin.

**Art. 2.** În termen de 30 zile de la intrarea în vigoare a prezentului ordin, unitățile/subdiviziunile administrativ-teritoriale, prin primarii ori împuterniciții acestora, încheie protocoale de colaborare cu reprezentantul legal al cabinetului/cabinetelor de medicină de familie care deserveşte/deservesc populaţia din unitatea/subdiviziunea administrativ-teritorială conform modelului de protocol cadru din Anexă.

**Art. 3.**

**(1)** Unitatea de incluziune socială, din cadrul Ministerului Sănătății, direcțiile de sănătate publică județene și a municipiului București și autoritățile executive de la nivelul unității/subdiviziunii administrativ-teritoriale respective vor duce la îndeplinire prevederile prezentului ordin

(2) Direcțiile de sănătate publică județene și a municipiului București monitorizează la nivel județean încheierea și derularea protocolului prevăzut la art. 1 și informează Unitatea de Incluziune Socială din Ministerul Sănătății asupra acestor aspecte, conform atribuțiilor de monitorizare, evaluare, dezvoltare și control a activității de asistență medicală comunitară, potrivit prevederilor legale.

(3) Unitatea de incluziune socială, din cadrul Ministerului Sănătății, va monitoriza îmbunătățirea indicatorilor de sănătate în urma colaborării realizate în baza protocoalelor încheiate potrivit art. 1, prin analiza rapoartelor de activitate ale personalului care desfășoară activitate de asistență medicală comunitară de la nivelul direcțiilor de sănătate județene, a activității raportate în platforma amcmsr.gov.ro și prin vizite realizate în teren.

**Art. 4.** Prezentul ordin se publică în Monitorul Oficial al României, Partea I.

 **MINISTRUL SĂNĂTĂȚII MINISTRUL DEZVOLTĂRII, LUCRĂRILOR**

 **PUBLICE ȘI ADMINISTRAŢIEI**

**Prof.Univ.Dr.Alexandru RAFILA Attila-Zoltán CSEKE**

 **Anexă**

**Model de protocol-cadru de colaborare între unitatea/subdiviziunea administrativ-teritorială, cabinetul/cabinetele de medicină de familie, care deservesc populația**

**PROTOCOL DE COLABORARE**

Între:

**Unitatea Administrativ Teritorială/Subdiviziunea \_\_\_\_\_\_\_\_\_\_\_\_**cu sediul în str. \_\_\_\_\_\_\_\_\_\_\_\_\_\_\_\_\_\_\_\_\_\_\_, jud. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod de înregistrare fiscală \_\_\_\_\_\_\_\_\_\_\_\_\_\_, telefon \_\_\_\_\_\_\_\_\_\_\_\_\_\_, email \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reprezentat legal de către doamna/domnul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de primar,

**Cabinetul Medical de Asistență Medicală Primară**..........................organizat astfel:

1.cabinet individual\_\_\_\_\_\_\_\_\_\_\_\_ cu sau fără punct secundar de lucru....................... reprezentat prin medicul titular..........................., având sediul cabinetului medical în orașul/comuna**..........................**,str.\_\_\_\_\_\_\_\_\_\_\_\_\_\_\_\_\_\_\_\_\_\_\_,nr........, bl......., sc......., et........, ap......... județul/sectorul. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod de identificare fiscală/ cod unic de înregistrare\_\_\_\_\_\_\_\_\_\_\_\_\_\_, telefon fix/ mobil \_\_\_\_\_\_\_\_\_\_\_\_\_\_, adresă e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, și sediul punctului de lucru în localitatea.........................,str.....................nr....., telefon fix/mobil................, adresă e- mail .......................

2.cabinet asociat sau grupat\_\_\_\_\_\_\_\_\_\_\_\_ cu sau fără punct secundar de lucru....................... reprezentat prin medicul delegat ..........................., având sediul cabinetului medical în orașul/comuna..........................,str.\_\_\_\_\_\_\_\_\_\_\_\_\_\_\_\_\_\_\_\_\_\_\_,nr........, bl......., sc......., et........, ap......... județul/sectorul. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod de identificare fiscală/ cod unic de înregistrare\_\_\_\_\_\_\_\_\_\_\_\_\_\_, telefon fix/ mobil \_\_\_\_\_\_\_\_\_\_\_\_\_\_, adresă e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, și sediul punctului de lucru în localitatea.........................,str.....................nr....., telefon fix/mobil................, adresă e- mail .......................

3.societate civilă medicală \_\_\_\_\_\_\_\_\_\_\_\_ cu sau fără punct secundar de lucru....................... reprezentat prin medicul delegat ..........................., având sediul cabinetului medical în orașul/comuna..........................,str.\_\_\_\_\_\_\_\_\_\_\_\_\_\_\_\_\_\_\_\_\_\_\_,nr........, bl......., sc......., et........, ap......... județul/sectorul. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod de identificare fiscală/ cod unic de înregistrare\_\_\_\_\_\_\_\_\_\_\_\_\_\_, telefon fix/ mobil \_\_\_\_\_\_\_\_\_\_\_\_\_\_, adresă e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, și sediul punctului de lucru în localitatea.........................,str.....................nr....., telefon fix/mobil................, adresă e- mail .......................

4.unitatea medico-sanitară cu personalitate juridică, înființată potrivit prevederilor Legii societăților nr. 31/ 1990, republicată, cu modificările ți completările ulterioare,..................., reprezentantă prin ............... având sediul cabinetului medical în orașul/ comuna..........................,str.\_\_\_\_\_\_\_\_\_\_\_\_\_\_\_\_\_\_\_\_\_\_\_,nr........, bl......., sc......., et........, ap......... județul/sectorul. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod de identificare fiscală/ cod unic de înregistrare\_\_\_\_\_\_\_\_\_\_\_\_\_\_, telefon fix/ mobil \_\_\_\_\_\_\_\_\_\_\_\_\_\_, adresă e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, și sediul punctului de lucru în localitatea.........................,str.....................nr....., telefon fix/mobil................, adresă e- mail .......................

5.cabinet care funcționează în structura sau în coordonarea unei unități sanitare apartinând ministerelor și instituțiilor centrale cu rețea proprie ...................., cu sau fără punct secundar de lucru......................, reprezentat prin...................... având sediul cabinetului medical în orașul/comuna..........................,str.\_\_\_\_\_\_\_\_\_\_\_\_\_\_\_\_\_\_\_\_\_\_\_,nr........, bl......., sc......., et........, ap......... județul/sectorul. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod de identificare fiscală/ cod unic de înregistrare\_\_\_\_\_\_\_\_\_\_\_\_\_\_, telefon fix/ mobil \_\_\_\_\_\_\_\_\_\_\_\_\_\_, adresă e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, și sediul punctului de lucru în localitatea.........................,str.....................nr....., telefon fix/mobil................, adresă e- mail .......................

**Având în vedere cadrul legal aplicabil**

1. Ordonanța de urgență a Guvernului nr. 18/2017 privind asistența medicală comunitară, aprobată prin Legea nr 180/2017, cu modificările și completările ulterioare;
2. Hotărârea Guvernului nr. 324/2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară;
3. Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare;
4. Ordonanța de urgență nr. 57/ 2019 privind Codul administrativ, cu modificările și completările ulterioare;
5. Legea 95/2006 privind reforma în domeniul sănătății, Republicată cu modificările și completările ulterioare;
6. Ordinul ministrului sănătății nr. 2.931/2021 privind aprobarea Manualului centrelor comunitare integrate.

s-a încheiat prezentul protocol de colaborare, stabilindu-se următoarele:

1. **OBIECTUL ȘI SCOPUL PROTOCOLULUI**

**OBIECTUL** protocolului constă în dezvoltarea unei relații de colaborare între unitatea/subdiviziunea administrativ-teritorială, care este angajatorul personalului din rețeaua de asistență medicală comunitară și cabinetul/cabinetele de medicină de familie care deservește/ deservesc pacienții din colectivitatea locală respectivă, în vederea derulării unor activități/programe care au ca scop îmbunătățirea și eficientizarea furnizării de servicii de asistență medicală primară, prin alinierea serviciilor de asistență medicală comunitară cu serviciile de medicină de familie.

 **SCOPUL** protocolului îl reprezintă eficientizarea abordării integrate a activității de asistență medicală comunitară integrat cu serviciile de medicină de familie, la nivelul unităților/ subdiviziunilor administrativ teritoriale.

1. **OBIECTIVELE**  **COLABORĂRII**

2.1 Dezvoltarea relației de colaborare între asistentul medical comunitar, moașa, mediatorul sanitar (unde este cazul) și medicul/medicii de familie care deservește/deservesc populația din colectivitatea locală, în vederea derulării unor activități și programe de sănătate în scopul creșterii accesibilității populației la servicii medicale și medico-sociale de calitate.

2.2 Consolidarea capacității autorității executive de la nivelul unităţilor/subdiviziunilor

administrativ-teritoriale de a iniția, coordona și implementa măsurile de prevenire și combatere a situațiilor de marginalizare și excludere socială datorate stării de sănătate precare a populației din teritoriul administrativ arondat, urmărindu-se creșterea numărului de persoane care beneficiază de serviciide asistență medicală comunitară integrată cu activitatea de medicină de familie

2.3 Personalul din asistența medicală comunitară își poate desfășura activitatea în centrele comunitare integrate, în cadrul unităților administrativ teritoriale sau în cadrul furnizorilor privați de asistență medicală comunitară, autorizați, acreditați sau licențiați, potrivit legislației în vigoare, integrat cu serviciile cabinetelor de medicină de familie, având drept obiectiv fundamental promovarea și menținerea sănătății individului, familiei și comunității, prin oferirea de servicii de asistență medicală comunitară integrate.

2.4 Fiecare parte semnatară se angajează să ia parte la implementarea eficientă a protocolului, să coopereze, să efectueze și să îndeplinească prompt și la timp obligațiile care îi revin în temeiul acestui protocol, în mod rezonabil și într-o manieră de bună-credință, cu respectarea prevederilor legale în vigoare.

1. **PERIOADA DE DERULARE A PROTOCOLULUI**

3.1.Prezentul protocol se încheie pe perioada derulării serviciilor de asistență medicală comunitară, conform prevederilor Hotărârii Guvernului nr. 324/2019;

3.2.Prevederile prezentului protocol intră în vigoare la data semnării acestuia de către ambele părți.

1. **RESPONSABILITĂȚI ALE AUTORITĂȚILOR EXECUTIVE DE LA NIVELUL UNITĂȚILOR/SUBDIVIZIUNILOR ADMINSTRATIV-TERITORIALE**

**RESPONSABILITĂȚI GENERALE**

4.1 Primarii unităţilor/subdiviziunilor administrativ-teritoriale sunt responsabili de asigurarea serviciilor de asistenţă medicală comunitară a populaţiei, în special a persoanelor aparţinând grupurilor vulnerabile din punct de vedere medical, economic sau social, în condiţiile prevederilor Legii nr. 95/2006, ale Hotărârii Guvernului nr.324/2019 şi ale Ordonanţei de urgenţă a Guvernului nr. [18/2017](https://idrept.ro/00184142.htm) şi în limitele resurselor umane şi financiare existente.

4.2 ***Unitatea/subdiviziunea administrativ teritorială, prin asistenții medicali comunitari/moașe, are următoarele responsabilități****:*

**I**

4.2.1 identifică în cadrul colectivității locale persoanele şi grupurile vulnerabile din punct de vedere medical, social sau economic şi realizează catagrafia acestora, semnalând medicului de familie, care deservește unitatea administrativ teritorială respectivă, problemele medicale și medico- sociale identificate;

* + 1. identifică în colectivitatea locală persoanele neînscrise pe listele medicilor de familie şi sprijină înscrierea acestora pe lista medicului de familie;
		2. identifică factorii de risc pentru sănătatea colectivității locale, a persoanelor şi grupurilor vulnerabile, evaluează nevoile de servicii de sănătate ale acestora și comunică situațiile de urgență medicului de familie;
		3. desfăşoară, împreună cu medicul de familie, programe şi acţiuni cu privire la protejarea și promovarea sănătăţii, cu determinanţi ai stării de sănătate, respectiv stil de viaţă, condiţii de mediu fizic şi social, acces la servicii de sănătate şi efectuează activităţi de educaţie pentru sănătate în vederea adoptării unui stil de viaţă sănătos;
		4. furnizează servicii de profilaxie primară şi secundară către membrii colectivității locale, în special persoanelor aparţinând grupurilor vulnerabile din punct de vedere medical, social sau economic, la solicitarea medicului de familie, cu respectarea competentelor profesionale și a legislației privind gestionarea deşeurilor rezultate din activităţi medicale;
		5. participă, împreună cu medicul de familie, la desfăşurarea diferitelor acţiuni colective de pe teritoriul comunităţii: vaccinări( asigurând consiliere si mobilizare), programe de screening populaţional şi implementarea programelor naţionale de sănătate; mobilizează populaţia pentru participarea la programele profilactice sau curative;
		6. semnalează medicului de familie cazurile suspecte de boli transmisibile constatate cu ocazia activităţilor în teren şi participă la aplicarea măsurilor de prevenire şi combatere a răspîndirii bolilor;
		7. identifică persoanele neînscrise pe listele medicilor de familie, cu precădere copiii şi gravidele, şi facilitează accesul în sistemul de sănătate, prin îndrumare în vederea obținerii calității de asigurat în sistemul de asigurări sociale de sănătate şi al asigurării accesului acestora la servicii medicale la medicul de familie;
		8. supraveghează în mod activ starea de sănătate a sugarului şi a copilului mic şi promovează alăptarea şi practicile corecte de nutriţie; efectuează vizite la domiciliul sugarilor cu risc medico-social şi urmărește aplicarea măsurilor generale și/sau terapeutice recomandate de medicul de familie;
		9. identifică şi asigură urmărirea şi supravegherea medicală a gravidelor, în colaborare cu medicul de familie şi cu asistenta medicală a acestuia, prin efectuarea de vizite periodice la domiciliul gravidelor şi lăuzelor;
		10. identifică şi informează femeile de vârstă fertilă vulnerabile din punct de vedere medical, economic sau social despre serviciile de planificare familială şi contracepţie şi le facilitează accesul la aceste servicii asigurate prin cabinetul medicului de familie;
		11. monitorizează şi supraveghează în mod activ bolnavii din evidenţa specială, respectiv tuberculoză, HIV/SIDA, prematuri, anemici, persoane cu tulburări mintale şi de comportament, consumatori de substanţe psihotrope, alte categorii de persoane supuse riscului sau cu afecţiuni medicale înscrise în registre şi/sau evidenţe speciale, COVID19 sau sindrom post Covid 19 și informează medicul de familie privind cazurile suspecte de boli transmisibile constatate cu ocazia vizitelor din teren;
		12. asigură, prin catagrafiere, identificarea pacientilor cu boala rara, boală cronică, și participă la evaluarea inițială și realizează managementul de caz al pacientului cu boală rară și al pacientului cu boală cronică, în limita competenţelor profesionale în colaborare cu medicii de familie și/ cu medicii specialiști și la recomandarea acestora;
		13. efectuează vizite la domiciliu pentru asistenţa medicală a pacientului cronic, a pacientului cu boală rară sau în stare de dependenţă şi a vârstnicului, în special a vârstnicului singur, complementar acordării asistenţei medicale primare și a asistenței medicale de specialitate și informează medicul de familie asupra evoluției stării de sănătate;
		14. asigură consilierea medicală, în limita competenţelor profesionale a cazurilor recomandate de medicii de familie;
		15. furnizează servicii de asistenţă medicală de urgenţă în limita competenţelor profesionale și informează medicul de familie sau serviciile de urgență prin serviciul 112 privind urgențele majore;
		16. însoţeşte, la cererea acestuia, medicul de familie în activităţile din teren legate de activități profilactice sau curative;

**II** Toate activitățile menționate la pct. I se raportează în aplicația amcmsr.gov.ro, care va fi interoperabilă cu aplicațiile medicilor de familie, alte aplicații din sistemul de sănătate și aplicații din sistemul social în scopul realizarii managementului de caz al pacienților monitorizați în colaborare.

***4.3 Unitatea/subdiviziunea administrativ teritorială, prin mediatorii sanitari, are următoarele responsabilități****:*

**I**

* + 1. realizează catagrafia populaţiei din colectivitatea locală deservită, precum comunităţile de etnie romă, cu prioritate copiii, gravidele, lăuzele şi femeile de vârstă fertilă, semnalând medicului de familie problemele medico-sociale identificate;
		2. identifică membrii de etnie romă, inclusiv alte persoane din comunitate, indiferent de etnie, neînscrişi pe listele medicilor de familie şi sprijină înscrierea acestora pe lista medicului de familie;
		3. semnalează medicului de familie persoanele care necesită acces la servicii de sănătate preventive sau curative şi asigură sau facilitează accesul acestora la serviciile medicale necesare;
		4. participă, prin facilitarea comunicării, împreună cu asistentul medical comunitar, la depistarea activă a cazurilor de tuberculoză şi a altor boli transmisibile, sub îndrumarea medicului de familie;
		5. însoţesc cadrele medico-sanitare de la cabinetul de medicină de familie în activităţile legate de prevenirea sau controlul situaţiilor epidemice, facilitând implementarea măsurilor adecvate, şi explică membrilor colectivităţii locale rolul şi scopul măsurilor de implementat;
		6. facilitează acordarea primului ajutor, prin anunţarea asistentului medical comunitar, moaşei, personalului cabinetului/cabinetelor medicului/medicilor de familie, serviciului de asistență medicală de urgență prin serviciul 112, după caz, şi însoţesc în colectivitatea locală echipele care acordă asistenţă medicală de urgenţă;
		7. facilitează comunicarea dintre membrii comunităţii şi personalul cabinetului medicului de familie care deserveşte comunitatea;
		8. informează, consiliază, în limita competențelor, și însoţeşte gravidele şi lăuzele la medicul de familie;
		9. informează şi explică în familiile cu copii noţiunile de bază privind alimentaţia sănătoasă, precum şi avantajele alăptării la sân la recomandarea/solicitarea medicului de familie;
		10. explică femeilor de vârstă fertilă noţiunile de bază şi avantajele planificării familiale, metodelor contraceptive, ţinând cont de sistemul cultural tradiţional al comunităţii de romi la recomandarea/solicitarea medicului de familie;
		11. mobilizează/anunţă şi însoţeşte membrii comunităţii la procesul de vaccinare, la solicitarea medicului de familie și explică rolul şi scopul vaccinării în limita competențelor;
		12. informează imediat medicul de familie cu privire la: suspiciunea cazurilor de TBC/hepatită, la suspiciunea privind apariția unui focar de boli transmisibile (hepatită, TBC, rujeolă și altele), parazitoze, intoxicaţii acute, COVID19 etc.;
		13. însoţeşte medicul de familie în activităţile din teren legate de prevenirea sau controlul situaţiilor epidemice, facilitând accesul în comunitate şi implementarea măsurilor adecvate, explică membrilor comunităţii rolul şi scopul măsurilor de implementat;
		14. însoţeşte, la cererea acestuia, medicul de familie în activităţile din teren legate de activități profilactice sau curative;

**II** toate activitățile menționate la pct. I se raportează în aplicația amcmsr.gov.ro care va fi interoperabilă cu aplicațiile medicilor de familie, alte aplicații din sistemul de sănătate și aplicații din sistemul social în scopul realizării managementului de caz al pacienților monitorizați în colaborare.

***4.4 Unitatea administrativ teritorială are următoarele responsabilități:***

 4.4.1 înființează structuri și furnizează servicii de asistenţă medicală comunitară în beneficiul populaţiei, în special al persoanelor aparţinând grupurilor vulnerabile din punct de vedere medical, economic şi social, adaptate inclusiv nevoilor individuale ale persoanelor cu dizabilităţi, depunând toate diligențele pentru existența, pe teritoriul unității/subdiviziunii administrativ-teritoriale pe care o are în jurisdicție, a serviciilor de asistență medicală comunitară integrate cu serviciile de medicină de familie;

* + 1. în comunitățile lipsite de medic de familie sau cu un număr insuficient de medici de familie, autoritățile locale asigură prezența cel puțin a unui asistent medical comunitar;
		2. facilitează colaborarea personalului din asistenţa medicală comunitară cu medicul/medicii de familie care deserveşte/deservesc populaţia din colectivitatea locală;
		3. asigură spaţiul de desfăşurare a activităţii personalului din asistenţa medicală comunitară, mijloacele de transport și combustibilul pentru deplasarea în comunitate, bunurile şi serviciile necesare întreţinerii şi funcţionării activităţii de asistenţă medicală comunitară, inclusiv în forme adaptate nevoilor individuale ale persoanelor cu dizabilităţi;
		4. monitorizează și evaluează activitatea de asistență medicală comunitară la nivelul comunității și, impreună cu coordonatorii județeni ai activității de asistență medicală de la nivelul direcțiilor de sănătate publică județene, stabilesc măsuri de imbunătățire a activității de asistență medicală comunitară integrată cu activitatea cabinetului / cabinetelor medicului de familie, după caz, în scopul creșterii accesului populației vulnerabile din punct de vedere medical și medico-social la servicii de calitate și a îmbunătățirii indicatorilor stării de sănătate de la nivelul colectivității;
		5. se asigură că activitatea de colaborare dintre personalul din asistenta medicală comunitară și cabinetul/ cabinetele medicului/ medicilor de familie se desfășoară conform prevederilor legislației specifice indiferent de locul unde își desfășoară activitatea (aparatul de specialitate al primarului,compartimentul de asistenţă medicală comunitară, serviciul public de asistenţă socială,centre comunitare integrate, furnizori privaţi autorizaţi, acreditaţi sau licenţiaţi conform legislaţiei în vigoare) și indiferent de forma de finanțare de la bugetul de stat, bugetul local sau fonduri nerambursabile cu destinație în acest sens.

**5. RESPONSABILITĂȚILE CABINETULUI DE MEDICINĂ DE FAMILIE**

 Cabinetul de medicină de familie, prin reprezentantul legal al acestuia, are următoarele responsabilităţi:

* 1. colaborează cu asistenţii medicali comunitari, moașele şi a mediatorii sanitari cu privire la problemele de sănătate ale persoanelor aflate în evidenţa acestora şi intervin potrivit statutului şi situaţiei medico-sociale ale pacienţilor;
	2. evaluează situaţia persoanelor neasigurate aduse la cunoştinţă de către asistenţii medicali comunitari şi mediatorii sanitari, în vederea obţinerii statutului de asigurat în cadrul asigurărilor sociale de sănătate şi a înscrierii pe lista proprie a acestora;
	3. iniţiază şi implică asistentul medical comunitar/moașa şi mediatorul sanitar în activităţi de promovare a unui mediu de viaţă sănătos, de planificare familială şi de sănătate a reproducerii;
	4. desfăşoară activităţi de consiliere şi demonstraţii practice pentru însuşirea unor deprinderi utile, în scopul prevenirii şi combaterii bolilor;
	5. colaborează cu asistentul medical comunitar, moașa şi mediatorul sanitar pentru realizarea de programe ce se adresează unor grupuri-ţintă;
	6. acordă servicii medicale de profilaxie, prevenţie, curative, de urgenţă şi de suport în limita competenţei profesionale şi prevederilor impuse de legislaţia în vigoare direct și/sau în colaborare cu personalul din echipa medicală comunitară ( asistent medical comunitar, moașă);
	7. înscrie pe lista proprie copiii neînscrişi la un medic de familie, care sunt semnalaţi de asistentul medical comunitar, moașă, mediatorul sanitar, părinţi sau aparţinători legali;
	8. înscrie pe lista proprie gravidele şi lehuzele neînscrise pe lista unui medic de familie, care sunt prezentate de asistentul medical comunitar, moașă, mediatorul sanitar;
	9. ia în evidenţă copiii cu TBC, HIV/SIDA, prematuri, anemici, boli rare sau alte boli speciale, semnalaţi de asistentul medical comunitar, moașă, mediatorul sanitar;
	10. înregistrează pacienţii cu afecţiuni cronice depistaţi de asistentul medical comunitar în comunitate şi neluaţi în evidenţă;
	11. informează asistentul medical comunitar/moașa şi mediatorul sanitar despre campaniile de vaccinare ce urmează a fi desfăşurate în vederea mobilizării populaţiei din comunitate aflată în aria de competență administrativ teritorială a acestora;
	12. va sprijini asistentul medical comunitar/moașa în colectarea și gestionarea deșeurilor rezultate din activităţile medicale derulate - tratamente efectuate în timpul programului de lucru;

**6. FORȚA MAJORĂ**

6.1. Forța majoră apără de răspundere partea care o invocă și o dovedește în condițiile legii;

6.2. Forța majoră constituie împrejurări mai presus de voința parților, a căror înlăturare este peste puterile acestora, după cum sunt totodată de neînlăturat de către oricine s-ar afla într-o astfel de situație;

6.3. Niciuna din părți nu poate fi socotită răspunzătoare de neîndeplinirea obligațiilor contractuale în caz de forță majoră, constând în: calamități, incendii, inundații, alte evenimente naturale, blocaje economice, greve si conflicte colective de muncă, război civil, invazii, conflicte industriale/economice, stări de necesitate, faliment, acte normative emise de Parlament sau Guvern si/sau altă autoritate locală și/sau de stat, hotărâre judecătorească - lista împrejurărilor de forță majoră definite aici nefiind limitativă, și în general, orice cauză mai presus de controlul rațional al părții în cauză;

6.4. Îndeplinirea protocolului de colaborare va fi suspendată în perioada de acțiune a forței majore, dar fără a prejudicia drepturile care li se cuveneau parților până la apariția acesteia;

6.5. Partea care invocă situația de forță majoră pentru neîndeplinirea obligațiilor contractuale trebuie să informeze deîndată cealaltă parte în termen de cel mult 5 (cinci) zile de la apariția situației și să o dovedească în termen de 15 zile de la producere.

**7. CONFIDENȚIALITATE**

 Informațiile cuprinse în prezentul protocol sunt publice, în condițiile legii.

**8.** **SOLUȚIONAREA LITIGIILOR**

8.1. Părțile vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între aceștia, în cadrul sau în legătură cu îndeplinirea protocolului.

8.2. În cazul în care neînțelegerea nu este soluționată pe cale amiabilă, aceasta va fi soluționată de către instanțele judecătorești competente.

**9.** **ALTE CLAUZE**

9.1. Părțile pot conveni și alte măsuri comune pentru optimizarea și creșterea eficienței activităților precizate în protocol.

9.2. Prezentul protocol constituie un document cadru de colaborare între părţi, în vederea realizării obiectivelor propuse, putând fi completat sau modificat prin acte adiţionale, la iniţiativa uneia din părţi, cu notificarea prealabilă a celeilalte.

9.3 Partea care are iniţiativa modificării şi/sau completării prezentului protocol va transmite

 celeilalte părţi spre analiză, în scris, motivele concrete ce determină această solicitare,

 precum şi propunerea ce face obiectul modificării sau completării.

9.4. Fiecare parte va lua măsuri rezonabile pentru a asigura acuratețea oricăror informații sau materiale pe care le furnizează celeilaltepărți.

9.5. Parteneriatul rezultat din înceierea prezentului protocol se desfășoară în conformitate cu legislația în vigoare, pe baza asistenței mutuale și a respectului reciproc.

9.6. Corespondența între părți este valabil indeplinita daca va fi transmisa prin cel putin una dintre urmatoarele modalitati: prin fax, prin curier, prin posta electronica (e-mail) sau prin posta cu confirmare de primire, cu respectarea a prevederilor acestui protocol și a dispozițiilor legale aplicabile.

9.7 Aplicarea prezentului protocol se realizează cu respectarea prevederilor Regulamentului UE nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) și ale Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE

9.8 Părțile își vor comunica reciproc, în termen de 15 zile de la încheierea prezentului protocol, persoanele de contact responsabile de punerea în aplicare a protocolului.

Încheiat în 2 exemplare originale, câte un exemplar pentru fiecare parte

Orice comunicare, notificare sau avizare adresata de una dintre Părti către cealaltă, se realizează la urmatoarele adrese (se completează de către semnatarii protocolului):

1……………………………………………………………………………………………………………………………..

2……………………………………………………………………………………………………………………………..

UAT

Reprezentant legal

Cabinet medical de asistență medicală primară (sub una din urmatoarele forme de organizare:cabinet individual/ cabinet asociat sau grupat/ societate civilă medicală/ unitate medico- sanitară cu personalitate juridică/ cabinet care funcționează în structura sau în coordonarea unei unități sanitare aparținând ministerelor și instituțiilor centrale cu rețea proprie)

Reprezentant legal